Diari Oficial de la Generalitat Valenciana


Sumari del DOGV 9496, del 23-12-2022 (2022/12190)

RESOLUCIÓ de 20 de desembre de 2022, de la Direcció General de Formació Professional i Ensenyaments de Règim Especial, per la qual es resolen els premis professionals de Música i Dansa de la fase autonòmica de la Comunitat Valenciana corresponents al curs 2021-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12370


Data del document
:   20-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 20 de desembre de 2022, de la Direcció General de Formació Professional i Ensenyaments de Règim Especial, per la qual es resolen els premis professionals de Música i Dansa de la fase autonòmica de la Comunitat Valenciana corresponents al curs 2021-2022. [2022/12745]  
Per l'Ordre de 76/2014, de 16 de setembre, de la Conselleria d'Educació, Cultura i Esport, es regulen a la Comunitat Valenciana els premis professionals per a l'alumnat que ha conclòs els ensenyaments professionals de Música o de Dansa (DOCV 7364, 19.09.2014), i per Resolució de 17 de juny de 2022, de la Direcció General de Formació Professional i Ensenyaments de Règim Especial, es convoquen a la Comunitat Valenciana la fase de centre i la fase autonòmica dels premis professionals, per a l'alumnat que ha conclòs els estudis professionals dels ensenyaments de Música i Dansa en el curs acadèmic 2021-2022 (DOGV 9370, 28.06.2022).  
En compliment del que disposen els articles 14 i 15 de l'esmentada Ordre 76/2014, de 16 de setembre, s'han reunit els tribunals de música i dansa constituïts a l'efecte, els quals, una vegada concloses les proves corresponents i el procés de selecció, han elevat davant de la directora general de Formació Professional i Ensenyaments de Règim Especial la seua proposta per a la concessió dels premis.  
Vista la proposta del tribunal i en virtut de les competències que em confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2021-2022, a l'alumnat, en els departaments relacionats en l'annex I d'aquesta resolució.  
2. S'adjudica el premi professional de Dansa de la fase autonòmica, corresponent al curs 2021-2022, a l'estudiant relacionat en l'annex II d'aquesta resolució.   
3. Es declaren deserts els premis professionals de Música de la fase autonòmica al curs 2021-2022, corresponents al Departament de Vent Fusta, així com les modalitats de Fonaments de Composició, Història de la Música i Música de Cambra.  
4. Es declaren deserts els premis professionals de Dansa de la fase autonòmica al curs 2021-2022, corresponents a les especialitats de Dansa Clàssica, Dansa Espanyola i Ball Flamenc.   
  
Segon. Efectes dels premis  
1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació.  
  
2. Aquesta conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació d'una sala representativa de la Comunitat Valenciana, així com la seua participació, quan siguen convocats, en la fase nacional dels premis corresponents a les seues especialitats, i sense perjudici d'altres beneficis que poguera establir per a aquest alumnat.   
3. L'obtenció d'aquest premi es farà constar igualment en l'expedient acadèmic de l'alumnat, amb la denominació de Premi Professional Autonòmic de Música i Premis Professional Autonòmic de Dansa.   
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la conselleria competent en matèria d'educació, en el termini d'un mes a comptar des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 20 de diciembre de 2022.- El director general de Formació Professional i Ensenyaments de Règim Especial: Manuel Gomicia Giménez.  
  
  
  
  
ANNEX I / ANEXO I  
Premis Professionals de Música - Fase Autonòmica 2021-2022  
Premios Profesionales de Música - Fase Autonómica 2021-2022  
  
DEPARTAMENTS INSTRUMENTALS / DEPARTAMENTOS INSTRUMENTALES  
  
DEPARTAMENT / DEPARTAMENTO Nom i cognoms / Nombre y apellidos CENTRE / CENTRO  
Vent metall / Viento metal Samuel Hernández Imbernón CPM Almoradí  
Corda/Cuerda Ignacio Navarro Harsulescu  
Carlos Pirs Arechavala CPM NÚM. 2 de València  
CPM Guitarrista José Tomás d'Alacant  
Tecla / Tecla Carlos Almela Agulló  
Miguel Pascual García CPM Elx  
CPM Mestre Tàrrega de Castelló  
Percussió i Música Moderna/ Percusión y Música Moderna Andreu Bayarri Aguilar  
Jorge Bosch Fernández CPM NÚM. 2 de València  
CPM Guitarrista José Tomás d'Alacant  
Llenguatge Musical i Veu / Lenguaje Musical y Voz Mónica Grau Gironés CPM Josep Melcior Gomis d'Ontinyent  
Música Antiga i Instruments autòctons /  
Música Antigua e Instrumentos autóctonos Teresa Guix Bartolomé CPM Torrent  
  
  
  
  
  
ANNEX II / ANEXO II  
Premis Professionals de Dansa - Fase Autonòmica 2021-2022  
Premios Profesionales de Danza - Fase Autonómica 2021-2022  
  
ESPECIALITATS / ESPECIALIDADES  
  
ESPECIALITAT / ESPECIALIDAD Nom i cognoms / Nombre y apellidos CENTRE / CENTRO  
Dansa Contemporània / Danza Contemporánea Sonia García Ruiz Conservatori Professional de Dansa José Espadero d'Alacant